Fra 1. september får trafikanter og pendlere i hovedstaden lidt lettere ved at komme fra A til B, og ikke blot lidt af vejen, men hele vejen.

Rejseplanen, der i forvejen bruges af 3 ud af 4 danskere, lancerer således en testversion af MinRejseplan i hovedstaden på den første efterårsdag.

I dag guider Rejseplanen brugerne frem til den næste afgang med primært bus, tog og metro, men fremover vil tjenester for samkørsel, taxi, delebiler og delecykler blive omfattet af den digitale guide.